Daar is niks wat jou meer ontmoedig as wanneer jou peuter sy neus optrek vir die kos wat jy voorsit nie.
Dis uitputtend om oor elke liewe maaltyd te stry. Dan voel ’n mens soms dat jy die gesonder kos net wil los, maar byt vas!
’n Lepel kan vir jou ’n groot bron van beheer en troos wees. As jy dit egter te veel gebruik, kan dit jou kind se ontwikkeling kniehalter.
Laat hom toe om hom self te voer, al is dit pynlik om te aanskou. As jy hom toelaat om self te eet, bou jy sy selfvoed-vaardighede en ontwikkel hy onafhanklikheid.
Dit kos geduld om beheer toe te laat. Hou soms self ’n lepel vas en gee vir jou kind ook een terwyl jy hom voer.
As jou kind weier om te eet wat jy voorsit, kan jy een ander voedsame opsie aanbied, soos jogurt en vrugte.
Dis ’n algemene fout wat ouers maak en die gevolg is dat jy met ’n bakkie kos agter jou kind aanhardloop om hom sover te kry om te eet.
As kind moes jy miskien al die kos op jou bord geëet het, maar dis nie ’n goeie idee om hierdie tradisie voort te sit nie.
Navorsing wys dat kinders wat gedwing word om te eet waarskynlik kosverwante probleme gaan ontwikkel. Probeer jou peuter se kos op ’n prettige wyse aanbied.
As sy mooi geëet het, kan jy haar eerder beloon met tyd saam met jou, soos ’n uitstappie parkie toe of spesiale tyd wat julle saam deurbring.
Dis makliker om iets te gee wat jy weet jou kind gaan eet, maar dit is ’n groot fout om nie nuwe kossoorte by haar repertoire te voeg nie.